recursal/SuperWikiNEXT-32B huggingface dataset:
**Минојски избув** или **минојска ерупција** (грчки: *Μινωικη εκρηξη)* — вулкански избув на Тера, остров во Егејското Море, денес во рамките на Грција, во 2 милениум пр.н.е. Точното датирање на овој настан е предмет на спор: археолошките налази укажуваат дека истиот се случил во XVI век п.н.е. но датирањето со јаглерод -14 укажува дека истиот се случил 100 години претходно, во XVII век пр.н.е. Тоа бил еден од најголемите вулкански избуви на Земјата во периодот на пишаната човечка историја, иако не се откриени докази за човечки жртви затоа што местото било слабо населено и евакуирано непосредно пред излегувањето на магмата. Целиот процес траел четири дена.

Фази на избувот
---------------

Избувот денес се дели на четири фази. Нему му претходеле потреси. Потоа жителите го напуштиле островот. Имале доволно време да ги понесат своите работи. При ископувањата на градот Акротири не се пронајдени ниту лешови, накит или алати. После потресите Акротири наизглед е повторно населен. Нестабилните ѕидови биле срушени за да се употребат за друга намена. Под една урнатина жителите ископале 3 кревети и ги поставиле еден над друг.

Сателитска слика од Тера, 21 ноември 2000 година. Заливот во центарот на островот е калдера создадена од Минојскиот избув.

Поврзано
--------

* Вулкански избув

Наводи
------

1. ↑  Sigurdsson 2006, pp. 337-348. sfn error: no target: CITEREFSigurdsson2006 (help)
2. ↑  Palyvou 2005, pp. 11. sfn error: no target: CITEREFPalyvou2005 (help)
3. ↑  Friedrich 2000, pp. 70. sfn error: no target: CITEREFFriedrich2000 (help)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Вулкани |
| --- |
|  |
| Видови | 
* Калдера
* Згуреста купа
* Сложен вулкан
* Леден вулкан
* Пукнатински излив
* Магматски конус
* Магматска купа
* Мар
* Калив вулкан
* Паразитска купа
* Вулканска купа
* Огнокаменест штит
* Псевдократер
* Штитест вулкан
* Сома
* Стратовулкан
* Подмразен вулкан
* Подморски вулкан
* Супервулкан
* Вулканско поле
	+ полигенетско
	+ моногенетско

 |  |
|  |
| Вулкански карпи | 
* Вулканска карпа
* Агломерат
* Андезит
* Базалт
* Базалтски андезит
* Бенмореит
* Блаирморит
* Дацит
* Фелзит
* Коматит
* Латит
* Леуцетит
* Нефелинит
* Опсидијан
* Фонолит
* Фонотефрит
* Риодацит
* Риолит
* Тефрифонолит
* Трахит
* Трахиандезит
* Трахибазалт
* Туф

 |
|  |
| Списоци и вулкански групи | 
* Списоци на вулкани
* Декадни вулкани
* Вулкански појас

 |
|  |
| 
* Категорија **Категорија**
* Страница на Ризницата **Ризница**

 |

 |
**Однесување** — опсег на активности и манири на личности, организми, системи или вештачки ентитети во врска со себе или нивната околина која ги вклучува и другите системи или организми околу како (неживо) физичко опкружување. Тоа е одговор на системот или организмот на разни стимули или инпути, без разлика дали се внатрешни или надворешни, свесни или потсвесни, отворени или тајни и доброволни или несакани. Преземање на перспектива информатика перспектива, однесување се состои од однесување глумец, операција, интеракции, и нивните својства. Однесувањето може да биде претставено како вектор на однесување.
**Панака** е хуака во која се положувале мумифицираните тела на кралското семејство. Денес, во Куско се пронајдени и документирани дванаесет или тринаесет панаки. Во панаките се положувале телата, заедно со декоративната облека и основни производи за кои се сметало дека се потребни во задгробниот живот.

Верувања
--------

Според религиските обичаи и верувања на Инките, душите на починатите лица не го завршувале својот пат со физичката смрт и последниот здив, туку се верувало дека мумиите продолжувале со живот. Тие биле зачувувани и низ ритуали им се оддавала почит. Со тоа членовите на кралското семејство биле почестени бидејќи според верувањата тоа значело дека се синови на Инти. Панаките биле сосема уништени со доаѓањето на Шпанците и шпанските католички свештеници.

Поврзано
--------

* Религија на Инките
* Инки
* Хуака


|  |  |
| --- | --- |
|  | *Оваа статија поврзана со Инките е никулец.Можете да помогнете со тоа што ќе ја проширите.* |
**Однеси ме дома** - ирански документарен филм од 2016 година, во режија на Абас Кијаростами, кој е автор и на сценариото. Улогите ги толкуваат: Пајман Мади, Негар Џавахеријан и Мани Аџиџи. „Филмот ја имал премиерата на фестивалот во Венеција.

Содржина
--------

Филмот е снимен во Јужна Италија и прикажува прекрасно и разиграно видео од тамошните дворови и скалила. Сниман во црно-бела техника, филмот го покрива внимателно конструираниот наратив, што ги подвлекува „измамничката" природа на филмскиот стил на Кијаростами и неговата вешта манипулација со времето и просторот.

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
2. ↑  Кинотека на Македонија, „Филмска програма - февруари 2017" (пристапено на 7.3.2017)
**Периодонциум** е сврзливо ткиво, сместено меѓу коренот на забот и ѕидот на коскената чашка во кој се сместени коренот или корените на забот, наречен забна алвеола. Периодонциумот влегува во состав на Парадонциумот кој претставува потпорен апарат на забот составен од повеќе структури.

Функции на периодонциумот
-------------------------

Периодонциумот се одликува со повеќе функции значајни за стоматогнатниот систем.

#### Формативна Функција

Во периодонциумот се наоѓаат повеќе видови на клетки кои учестуваат во формирањето соодветни ткива а тие се: Цементобласти (учествуваат во создавањето на цементот на забот), Остеобласти (учествуваат во создавање на коскено ткиво) и Фибробласти (создаваат влакна)

#### Потпорна Функција

Периодонциумот ја одржува врската на забот со околните ткива.

#### Сетилна функција

Се остварува преку нервните влакна присутни во периодонциумот.

#### Нутритивна функција

Се остварува преку крвните садови присутни во периодонциумот.

Структурна организација на периодонциумот
-----------------------------------------

Главната структура на периодонциумот ја сочинуваат два типа на влакна: 1.Дебели влакна кој се здружени во снопови и тие го поврзуваат периодонциумот со алвеоларната коска и гингивите. Тоа се основните влакна на периодонциумот, меѓу нив се наоѓаат 2.Тенки влакна на периодонциумот кој се индиферентини.

Овие влакна се густо испреплетени во снопови кои се протегаат во различни правци, па врз основа на тоа тие се поделени на две групи: 1.Гингивална група (која се протега од цементот до гингивите) и 2.Алвеоларна група (која се протега од цементот до алвеоларната коска).
Секоја група има свои подгрупи.
Оригиналната триножна столица претставена во Данскиот музеј на дизајн Столицата **Мравка** претставува класика на модерниот дизајн на столици. Таа била дизајнирана во 1952 година од страна на Арне Јакобсен за употреба во кантината на данската фармацевтска фирма Ново Нордиск. Столицата била наречена Мравка („Myren" на дански јазик) поради приближната сличност со контурите на мравка со главата подигната нагоре.

Столицата била дизајниран како лесна, стабилна, едноставна за употреба. На оригиналниот модел имало три пластични ногарки и седиште направено од фурнир. Столотицата се покажала како многу популарна. Подоцна пластикните ногарки биле заменети со ногарки од челик. Исто така била изработена и верзија со четири ногарки.
Михајло Митрев Андоновски е роден во ноември 1918 година во Ѓавато. Уште во раното детство нивната фамилија се преселила во село Гопеш. Конкретно Андоновски Михајло потекнува од сиромашна фамилија, која претежно се занимавала со сточарство, а и со земјоделство. Поради слабата материјална положба Михајло како и неговите браќа биле принудени да се глават како момоци кај имотните селани во разни места. Окупацијата Михајло го затекнала во Мариово каде што бил да работи како момок. Преку партиската организација се поврзал во село Рапеш со партизаните кои ги помагал на сите можни илегални начини, а во август 1944 и самиот се приклучил кон НОВЈ. Како борец зел учество во повеќе акции, меѓу кои попознати се оние на Ѓавато, за ослободување на Прилеп и други. Во борбите за ослободување на Охрид од Германците, Михајло го изгубил својот живот на 7 ноември 1944 година.

  


|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Пот Аргир** — катепан на Италија во најбурниот период од 1029 до 1031 година. Пот го заменил Христофор Бургар како катепан и веднаш морал да се справува со новите напади на Сарацените. Во 1031 година, тој бил поразен во Касано ал Јонио и заменет од Михаил Протоспатар.

Извори
------

* Ferdinand Chalandon *Histoire de la domination normande en Italie et en Sicile*. Paris, 1907.

|  |  |  |
| --- | --- | --- |
| Претходник**Христофор Бургар** | **Катепан на Италија**1029–1031 | Наследник**Михаил Протоспатар** |

  



  


|  |  |
| --- | --- |
| Stub icon | *Оваа биографска статија статија личност од Византија е никулец. Можете да помогнете со тоа што ќе ја проширите.** п
* р
* у
 |
*Marmaronetta angustirostris*
**Мраморната патка** (*Marmaronetta angustirostris*), е средна по големина и спаѓа во видот на нуркачки патки.
Овие патки живеат во голем број на Средоземјето, но сега најчесто ги има во јужна Шпанија, северозападна Африка и во Израел. На исток живееат во мочуриштата на Месопотамија на југ во Ирак и во Иран ова се најважните живеалишта за овој вид патки, но, исто така, ги има на изолирани места во Турција, Ерменија, Азербејџан, Ирак и далеку на истокот во западна Индија и западна Кина. Ги има и во Македонија.

Опис
----

Мраморната патка е долга од 39 до 42 сантиметри. Возрасните се бледо песочно-кафена боја со сиви дамки, темни очни капаци и влакнеста глава. Малечките се слични со појаки сиви дамки. Во лет крилјата се светли, без карактеристичите дамки.

Поведение
---------

Мраморните патки се друштвени птици дури и во време на гнездење. Вон сезоната на парење јатата се мали, но се забележани и големи јата кои се подготвуваат за преселба. Во 2011 ирачките орнитолози забележале јато од дури 40 000 птици.

### Живеалиште и исхрана

Мраморната патка живее во пар или во мали јата во мочурливи предели, езера и бавни реки со густа вегетација.
Се исхрануваат нуркајќи, но многу малку се знае за нивната исхрана.

### Размножување

Овие патки се гнездат на земја каде што ги несат јајцата во високи треви и големи дрвја. Можат да снесат од 7 до 10 јајца.

Статус
------

Мраморните патки станаа ранлива категорија поради намалување на нивниот број заради ловот. На нив се однесува Договорот за заштита на африканско-евроазиските миграторни водни птици.

Наводи
------

1. 1 2  „*Marmaronetta angustirostris*". *IUCN Red List. Version 2008*. International Union for Conservation of Nature. 2008. Посетено на 14 November 2008.
 Database entry includes a range map and justification for why this species is vulnerable.
2. 1 2 3  David William Snow, Christopher Perrins (Eds) (1997). *The Birds of the Western Palearctic [Abridged]*. OUP. ISBN 0-19-854099-X.CS1-одржување: излишен текст: список на автори (link)
3. ↑  Walker, Matt (18 January 2011). „Restoring Eden". *BBC News*.

Надворешни врски
----------------

* BirdLife Species Factsheet. Архивирано на 2 јануари 2009 г.
* ARKive - images and movies of the marbled duck *(Marmaronetta angustirostris)* Архивирано на 17 мај 2008 г.
* 

* Marmaronetta angustirostris на Викивидовите ?
* 

* Ризница Податотеки поврзани со *Marmaronetta angustirostris* на Ризницата
* *Marmaronetta angustirostris* на Flickr: Field Guide Birds of the World
* Marmaronetta angustirostris на Avibase
**„Мице, Волшебното самарче"** — книга на македонскиот писател Ванчо Николески, објавена од издавачката куќа „Детска радост". Книгата содржи две дела на Николески: поемата „Мице" и романот „Волшебното самарче".

Изданија
--------

Книгата, со обем од 152 страници и со димензии од 20 сантиметри, била испечатена во НИП „Нова Македонија", РЕ Печатница. Автор на илустрациите, на дизајнот и на ликовно-графичкото уредување е Димче Исаиловски, а лектурата и коректурата ги направила Кате Ноневска. Таа е каталогизирана во НУБ „Св. Климент Охридски", Скопје и ја носи меѓународната ознака ISBN 9989-30-419-Х.

Наводи
------

1. ↑  Ванчо Николески, Мице, *Волшебното самарче*. Скопје: Детска радост, 1998.
**„Постриг"** или **„Потстриг"** (чешки: *Postřižiny*) — филм на Јиржи Менцел (Jiři Menzel) од 1980 година. Главните улоги ги играат: Магда Васарјова (Magda Vasaryova), Јиржи Шмицер (Jiři Schmitzer), Јаромир Ханзлик (Jaromir Hanzlik) и Рудолф Хрушински (Rudolf Hrušinsky). Филмот е снимен во онаа фаза од творештвото на Менцел кога, под влијание на острата државна репресија, бил принуден да режира филмови чие дејствие се одвива во минатото со теми од секојдневниот, најчесто провинциски, живот. Инаку, филмот е снимен според романот на Бохумил Храбал, кој е автор на сценариото, заедно со Менцел.

Синопсис
--------

Убавицата Марја (ја игра Васарјова) и нејзиниот сопруг (го игра Шмицер), инаку управник на мала, провинциска пиварница, живеат спокоен, речиси пасторален живот во кој внесува немир единствено нивниот роднина (го игра Ханзлик), иако и Марја се одликува со некои повремени хирови. Како последица на тоа, во нивниот сложен брак се појавуваат и краткотрајни проблеми.

Наводи
------

1. ↑  Ciklus filmova Jiříja Menzela: Striženo, skraćeno, čehoslovački film (пристапено на 2.3.2023)
**Нанга Парбат** (урду: نانگا پربت) — планина во Пакистан, во ланецот Хималаи. Планината е една од вкупно четиринаесетте планини со над 8000 метри надморска височин, и со својата висина од 8126 метри претставува деветтата највисока планина во светот. Планината е трета по ред најсмртоносна планина во светот (зад Анапурна и К2) од каде што го добила прекарот „планина убиец". Нанга Парбат е голем врв кој доминира над околните краеви.

Локација
--------

Планината, чие име од јазикот урду се преведува како „Гола планина", нанга - од санскритскиот збор *нагна* (*nagna*, नग्न) што значи „гол", и парбат од санскритскиот *парбат* (*parvata* पर्वत), „планина", се наоѓа на крајниот западен дел на Хималаите, како најзападен врв со над 8000 метри надморска висина, јужно од реката Инд во пакистанското северно подрачје. Околу 150 километри североисточно се наоѓа ланецот Каракорум со втората највисока планина во светот К2.

Поврзано
--------

* Список на највисоки планини

Наводи
------

1. ↑  8000ers.com - ALL 8000ers - ASCENTS vs FATALITIES
2. ↑  „Sanskrit, Tamil and Pahlavi Dictionaries". Архивирано од изворникот на 2008-01-26. Посетено на 2014-02-10.

|  |  |  |  |
| --- | --- | --- | --- |
| 

| * п
* р
* у
Осумилјадници |
| --- |
|  |
| 
* Еверест
* К2
* Кангченѕунга
* Лоце
* Макалу
* Чо Оју
* Даулагири
* Манаслу
* Нанга Парбат
* Анапурна
* Гашербрум I
* Брод Пик
* Гашербрум II
* Шишапангма

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 237696185
* GND: 4041203-9
* SUDOC: 027401251
* BNF: cb11945135t (податоци)
* NKC: ge192275

 |

 |
Поглед кон влезот на Народниот театар
**Народен театар Суботица** (српски: *Народно позориште у Суботици*/*Narodno Pozorište u Subotici*; хрватски: *Narodno kazalište u Subotici*; унгарски: *Népszínház*) — театар во Суботица, Србија.

Реконструкција
--------------

Оригиналниот објект на театарот, кој бил изграден во 1854 година како прв монументален јавен објект во Суботица, бил срамнет со цел да се реконструира од градските власти во 2007 година, иако бил прогласен за историски споменик под државна заштита во 1983 година, и во 1991 година тој беше додаден во Националниот регистар како споменик со извонредна културна вредност. Бил организиран меѓународна кампања и во Србија и во Унгарија за спасување на оригиналниот објект. ИКОМОС и ИНТБАУ исто така протестирале против одлуката, но без резултат. Според некои мислења, стариот градски центар на Суботица беше сериозно оштетен визуелно од оваа акција. Некои оскудни остатоци од уништената зграда, наводно, ќе бидат вметнати во новиот театар.
**Новозеландската дрвеста папрат** (лат. *Dicksonia squarrosa*) — дрвеста папрат со средна големина, со високо и тенко кафено стебло.

Ова дрво дава малку меки листови (папратови листови) и секое од нив никнува во рречиси хоризонтална положба. Листовите достигнуваат 1.5 — 3 м во долкжина, и се многу помали отколку кај *кјатејските* видови и исто така се прилично кршливи на допир. Тие сочинуваат мал „чадор" врз стеблото. Растот му е брз со некои 10 см годишно и можат да сотигнат до 6 м во височина.

Понекогаш ваквите папрати извираат дури и од мртви стебла бидејќи растението ги користи како ограда и потпора. Понекогаш може да се забележи дека листовите изникнуваат по страната, кога врвот на растението е мртов.

Новозеландската дрвеста папрат е издржлив на дождови и донекаде на ветер, но најдобро вирее во места со мешана сенка и заштита од ветер. Самото растение толерира секакви временски услови, но не изгледа неправилно. При температури под 4-5° Ц растението треба да се штити со облога на крошната. Листовите се мали и компактни, така што ова дрво е погодно за чување во саксија или во мала градинка.

Ова дрво е познато и под маорското име *Феки* и расте насекаде во Нов Зеланд. Други имиња за истот дрво се груба дрвеста папрат и кафена дрвеста папрат.
Упатства до обласните Народноослободителни одбори на ослободената територија на Македонија, за преземање на најитни мерки за средување на стопанството, решавање на монетарното прашање, распределбата на производи, цените, сеидбените работи и други прашања. Президиум на АСНОМ, (21.09.1944)
**Народноослободителни одбори** како основна ќелија на народната власт и локалната самоуправа, се создавале во текот на НОВ, меѓу 1941-1945 година. Тие се создавани на сите подрачја ослободени од партизанските одреди, а на неослободената територија делувале како илегални органи. Народните претставници на Првото заседание на АСНОМ биле предложени од Народноослободителните одбори. Затоа се вели дека: *„АСНОМ израсна од народноослободителните одбори, и во таа смисла, АСНОМ е највисок НОО."*

Создавање и функција на НОО
---------------------------

Барање до областните Народно ослободителни одбори во Македонија за организирање на работата околу прибирање на податоци за воените злосторници.
Основањето на Народноослободителните одбори се вршело на најразлични начини, но најчесто на собир на граѓаните.

Секое НОО има помали тела, односно комисии. На својата седница од 21 октомври 1944 година, Претседателството на АСНОМ го усвоило законскиот проект за организација и работа на народноослободителните одбори, како и повеќе упатства за нивната работа. Упатствата детално ја опишуваат структурата на НОО-ата: народносолободителни одбори се формираат во села, општини, околии, градови и области. Во поголемите градови се предвидува формирање на пододбори, а некои градови може да се издигнат до степен на околија, со одлука на АСНОМ, односно на неговото Претседателство. Се користи принципот на демократски централизам, односно пониските НОО мора да ги извршуваат сите директиви и прописи од повисоките народносолободителни одбори.

Кон крајот на 1944 година, освен трите обласни НОО и 30-те околиски, во Македонија работат 280 општински и градски, и 2870 селски НОО, со 37.870 одборници.

Наводи
------

1. ↑  Зборник на документи за државниот развиток на Република Македонија (1945-1963), том II, книга 1. стр. 8
2. ↑  АСНОМ, Скопје, 1977, стр. 240.
**Постпанк** (погрешно: *пост-панк*) — жанр во рок-музиката што произлегол од избувнувањето на панкот во 1970-те години со кој често се поврзува, но вообичаено е посложен и повеќе експериментален. Следствено, постпанкот е важен за појавата на алтернативниот рок што се појавува во 1980-те. Многу од познатите групи во алтернативниот рок истакнале дека постпанкот извршил големо влијание врз нив.

На самиот постпанк огромно влијание има извршено музичката сцена од Германија со познатите групи како Kraftwerk и Tangerine Dream. Германската музичка сцена била препознатлива по својот експериментален карактер како и по употребата на електронски инструменти во класична рок-средина. Под ова влијание, постпанкот се развивал во правец со побавно и посмирено темпо од тоа на панкот. Исто така, самите текстови на песните се помалку радикални и спорни, иако сепак ги одразуваат општествените проблеми од тоа време.

Доаѓањето на Маргарет Тачер за премиер во Велика Британија во 1979, како и на Роналд Реган за претседател на САД во 1980 со нивните конзервативни политики предизвикуваат значајни и понекогаш бурни промени во овие две општества. Тоа ги вдахнало групите од постпанкот да прават музика со која ќе ги опишат овие промени. Во средината на 1980-те години постпанкот се развива во неколку оддвоени правци. Некои од нив продолжуваат со класичниот рок-шаблон со гитари и тапани, други пак ја отфрлаат традицијата и продолжуваат со комплетно електронска музика без гитари. Самиот развиток на технологијата довел до поголема пристапност на електронските инструменти (синтисајзери и семплери) што придонело за нивна поголема употреба од страна на музичарите. Други бендови пак ги спојувале афроамериканските музички правци (рапот) со рок-музика. Како резултат на ова се појавиле бендови како Бисти Бојс. Некои пак се навратиле на фолк музиката од 1960-те години под влијание на Боб Дилан и како резултат настанале бендови од типот на R.E.M. Пост панкот извршил и големо влијание на музика која ќе стане популарна во 1990-те години, особено на гранџот и бендовите од типот на Nirvana и Pearl Jam.

Попознати музичари и групи се: Joy Division, Talking Heads, Gary Numan, Killing Joke, Echo & the Bunnymen, The Replacements, Swans, Sonic Youth и R.E.M.

Наводи
------

1. ↑  Erlewine, Stephen Thomas. „Post-Punk : Significant Albums, Artists and Songs, Most Viewed". *Allmusic*. Посетено на 8 јули 2012.
2. ↑  HARBINGER OF GLOOM MORE ANGST-LADEN CHANTS FROM MORRISSEY Buffalo Evening News 22 љприл, 1994
3. ↑  Masters, Marc (2008). *No Wave*. New York City: Black Dog Publishing. стр. 9. ISBN 1-906155-02-X.

Надворешни врски
----------------

* Постпанк на Allmusic
* Постпанк есеи и музички примери од Џулијан Коуп

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2014100192
* GND: 7582674-4

 |

 |
**Никола Ефтов Трајаноски** ( 1924
 во Кичево — се води како исчезнат во Белград, Србија) — македонски активист, учесник во народно-ослободителното движење.

Животопис
---------

Потекнувал од занаетчиско семејство. По завршувањето на основното училиште го изучувал абаџискиот занает. Во стара Југославија бил на печалба во Белград и работел како работник. Како напреден младинец се вклучил во демонстрациите што ги организирала КПЈ и по окупацијата на Југославија се вратил во Кичево. По кус престој во Кичево, повторно се вратил во Белград, каде бил осомничен за активност во СКОЈ, по што бил фатен и однесен во логорот на Бањица. За понатамошната негова дејност ѝ погибија ништо не е познато.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 137.
**Народноослободителна бригада „Гоце Делчев"** била воена единица на НОВ и ПОМ формирана во Софија од Македонци во Бугарската армија и од доброволци од македонската емиграција во Бугарија, главно студенти и ученици која делувала во периодот од септември 1944 до октомври 1944 година.

Формирање
---------

Во текот на формирањето на бригадата во Софија пристигнале командантот на ГШ на НОВ и ПОМ Михајло Апостолски, политичкиот комесар Бане Андреев - Ронката, и делегатот на ЦК КПЈ и ВШ на НОВЈ Светозар Вукмановиќ - Темпо. Се издвоиле две гледишта, според едното бригадата да остане под команда на бугарското воено раководство, и според второт гледиште, бригадата да биде опремена и упатена во Македонија каде нејзините борци ќе бидат распределени во македонските единици од составот на 50 и 51 дивизија. Поради оваа несогласица, споро течело формирањето и испраќањето на боречкиот состав на бригадата во Македонија.

Командат на бригадата бил Пецо Трајков, а политички комесар Мире Анастасов. Бригадата броела околу 4.600 борци и веднаш по формирањето баталјон по баталјон била упатувана во Македонија. На 30 септември 1944 година за Македонија заминал првиот баталјон на оваа бригада, а вториот баталјон на 7 октомври 1944 се присоединил кон единиците на НОВ и ПОМ на планината Плачковица. 

По кратко време била расформирана, а постојните борци биле прерасподелени во 19. 20. и 21. македонска народоноослободителна бригада, кои дејствувале во завршните операции за ослободување на Брегалничкиот и Струмичкиот регион, при што 19. македонска бригада го презела името „Гоце Делчев".

Наводи
------

1. 1 2  д-р Марјан Димитријевски „Македонската војска 1944-1945", Скопје, ИНИ, 1999 г. стр. ​140-141
2. ↑  „Билтен на ВШ на НОВ и ПОЈ", IV, 46-47, Положај, ноември-декември 1944.

 

|  |  |  |  |  |  |  |
| --- | --- | --- | --- | --- | --- | --- |
| 

| * п
* р
* у
Македонски бригади во Народноослободителната војска на Југославија |
| --- |
|  |
| **Главен штаб** |
|  |
| 
* Прва македонско-косовска
* Прва македонска
* Прва македонска автобригада
* Втора македонска
* Трета македонска
* Четврта македонска
* Четврта македонска албанска
* Петта македонска
* Шеста македонска
* Седма македонска
* Осма македонска
* Деветта македонска
* Десетта македонска
* Единаесетта македонска
* Дванаесетта македонска
* Тринаесетта македонска
* Бригада „Гоце Делчев"
* Четиринаесетта македонска
* Петнаесетта македонска
* Петнаесетта крушевска македонска
* Шеснаесетта македонска
* Седумнаесетта македонска
* Осумнаесетта македонска
* Деветнаесетта македонска
* Дваесетта македонска
* Дваесет и прва македонска
* Прва егејска

 | Петокрака ѕвезда со срп и чеканПетокрака ѕвезда со срп и чекан |

 |
**Мусандра** – голем ѕиден плакар со прегради, украсен со резба; обично за чување постелнина.
Мусандрата се поставува во линија со еден од внатрешните ѕидови до влезната врата на просторијата и е составена од неколку долапи и украсни полици. Заради функционални потреби формирани се мусандрите и служат за складирање на предмети од покуќнината, а во отворениот централен дел на мусандрата се поставуваат украсни предмети. Мусандрите се поставуваат во одаите, на првиот или на вториот кат (многу ретко во приземјето), во зависност од концепцијата на објектот за живеење.
Мусандрата во одреден случај формира целина со влезната врата на одајата. Понекогаш се додава украсен дел над вратата. Во линија под горните долапи се формирани мали долапи, кои ја следат формата на горните делови. Мусандрата е составена од повеќе делови-долапи кои се поделени на основа на применетата симетрија:
• Симетричниот тип содржи средиштен дел на долапот, околу кој странично се поставени украсни отвори.
• Асиметричниот тип претставува комбинација на долапи (со еднокрилна или двокрилна врата), украсни полици и амамџик.
Површините на вратата на мусандрата, украсени се со геометриски мотиви (праволински, квадратни или триаголни), со симетрични и пропорционално поделени полиња. Кај некои мусандри постои декоративна рамка во вертикален или хоризонтален правец, кој во одреден случај се поврзува со линијата од ѕидната полица. Малите вградени отвори на средината на мусандрата, се користат за поставување на украсни предмети давајќи динамика на целиот декоративен систем.

Наводи
------

1. ↑  „мусандра" — Дигитален речник на македонскиот јазик
**Петр Јирачек** (роден на 2 март 1986) — чешки фудбалер. Тој е играч од средниот ред, таканаречен box-to-box player, кој може подеднакво добро да игра кога е поставен со повеќе одбранбени задачи и кога има повеќе офанзивни функции. Во моментов игра за германскиот клуб Волфсбург каде дојде од чешкиот шампион во сезоната 2010-2011 тимот на Викторија П’лзењ.

Кариера
-------

### Клупска кариера

По почетокот на својата кариера во тимот на Баник Соколов, клуб каде што стигна на 10 години, и ги помина првите две професионални сезони таму, Јирачек направи трансфер во тимот на Викторија П’лзењ. Во тимот на Викторија, тој направи точно 100 настапи во лигата и беше клучен дел во тимот кој ја освои титулата во Чешкото првенство во сезоната 2010-2011, подвиг кој никогаш порано не бил остварен во историјата на клубот. Насловот исто така, им даде можност да играат во Лига на Шампиони 2011/12, во која стигнаа до фазата по групи, и завршија на третото место само зад гигантите ФК Барселона и ФК Милан. Јирачек не играше само во еден натпревар на Европско натпреварување. Тој исто така е освојувач на; Чешкиот куп 2009-10 и Чешкиот Супер Куп 2011.

Во декември 2011 година, Јирачек потпиша четири и пол годишен договор со германскиот Бундеслигаш ВФЛ Волфсбург. Тој веднаш остава добар впечаток откако постигна важен погодок во својата четврта лигашка средба за да му обезбеди триумф од 3-2 на својот тим над Фрајбург. Тој претрпе повреда на крајот на февруари, која го наведе да пропушти голем број на натпревари и по враќањето да биде на клупата од каде влезе само неколкупати во остатокот од сезоната.

### Репрезентацијата

Во септември 2011 година, тој го направи дебито за репрезентацијата во натпреварот против Шкотска и наскоро стана прв избор во тимот раководен од Михал Билек. Тој го постигна својот прв гол во победата од 1-0 против Црна Гора во баражите за Евро 2012, во кој тие беа подобри и се пласираа на завршницата на Европското Првенство.

### Евро 2012

Јирачек продолжи да игра клучна улога во својот репрезентација, кој стигна до четврт-финалето на Евро 2012. Тој постигна два гола на првенството, притоа отворајќи го резултатот против Грција уште во третата минута, а го постигна и клучниот погодок за пласман на Чешка во четвртфиналето како прва во групата А, против домаќинот Полска. Јирачек ги одигра сите деведесет минути и во четвртфиналето во кое Чешката репрезентација загуби од Португалија со 1-0.

Надворешни врски
----------------

* Петр Јирачек на soccerway

Титули
------

### Чешка Викторија П’лзењ

* Чешки Фудбалски Куп: 2009–10
* Чешка лига: 2010–11

|  |  |  |  |
| --- | --- | --- | --- |
| 

| * п
* р
* у
ФК Волфсбург  – моментален состав |
| --- |
|  |
| 
1 Бенаљо (к) ·
2 Окс ·
3 Бентнер ·
4 Шафер ·
5 Клозе ·
7 Калиџури ·
8 Виериња ·
9 Перишиќ ·
10 Хант ·
12 Дост ·
14 Де Бројне ·
15 Траш ·
17 Ширле ·
20 Грјун ·
22 Луиш Гуштаво ·
24 Јунг ·
25 Налдо ·
26 Лопес ·
27 Арнолд ·
29 Жанг ·
31 Кнохе ·
34 Родригез ·
Менаџер: Хекинг
 |

 |
**Петмина против куќата** (англиски: *5 Against the House*) – американски филм (од жанрот „филм ноар") од 1955 година, во режија на Фил Карлсон, а според сценариото на Стирлинг Силифант, Вилијам Боуерс и Џон Барнвел. Филмот е снимен според истоимениот роман на Џек Фини од 1954 година. Главните улоги ги толкуваат: Гај Медисон, Ким Новак, Брајан Кит, Алви Мур, Вилијам Конрад и Џек Вилис.

Содржина
--------

Филмот ја раскажува приказната за четворица ветерани од Втората светска војна заедно студираат на еден колеџ. Заеднсо со девојката Кеј Грејлек (ја игра Новак), тие се обидуваат да ја ограбат коцкарницата...

Наводи
------

1. ↑  „HRT – Официјално мрежно место (пристапено на 1.4.2017)". Архивирано од изворникот на 2017-04-09. Посетено на 2017-04-17.
Портрет на Франц Шуберт од Франц Ејбл (1827)
„**Rastlose Liebe**" („Немирна љубов") е дело компонирано од Франц Шуберт и објавено во јули 1821 година како Оп. 5, бр. 1. Во каталогот на Otto Erich Deutsch е D138. Композицијата посветена на Антон Салиери е заснована на текст на Јохан Волфганг фон Гете, напишан за време на снежна бура во шумата Тирингија.

Шуберт направил две поставки на „Rastlose Liebe": првата, компонирана на 19 мај 1815 година, (оригинален клуч: Е-дур), била објавена како Оп. 5 бр. 1. Нејзината прва изведба била од тенорот Лудвиг Тице на концертот на Gesellschaft der Musikfreunde во Виена, на 29 јануари 1824 година.

Композицијата е изведена и од машки и од женски гласови. Темпото на првата верзија е „Schnell, mit Leidenschaft" (Брзо, со страст). Делото содржи голема динамична варијација.

Втората поставка, во ре-дур, темпо „Шнел" (Брзо), напишана во 1821 година, била објавена во 1970 година во IV дел, том 1 од Новото издание на Шуберт.

Поемата ја поставил и Роберт Шуман во неговиот Sechs Lieder (Оп. 33).

Наводи
------

1. ↑  Saya, Virginia, and Richard Walters (ed). *The Lieder Anthology*. Milwaukee, WI: Hal Leonard Corporation, 2003. 174–78.

Надворешни врски
----------------

| D | Оп.</br> pbl | AGA (@ IMSLP ) | НСА | Име | Текст (Архива на LiederNet) | Датум | додатни информации |
| --- | --- | --- | --- | --- | --- | --- | --- |
| **138** | 5,1</br> (1821)</br> (1970) | XX, 3 бр. 177 | IV, 1 | **Раслосе Либе** | Dem Schnee, dem Regen, dem Wind entgegen | 19/5/1815</br> мај 1821 година | Текст на Јохан Волфганг фон Гете</br> Две верзии: 1-та верзија, во AGA, е Оп. 5 Бр. 1 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 176272233

 |

 |
**Мобилен симулатор** — софтверска апликација за личен сметач што создава верзија на виртуелна машина на мобилен уред, како што се мобилен телефон, iPhone, друг паметен телефон или калкулатор, на компјутерот. Понекогаш исто така може да се користи терминот емулатор.

Мобилниот симулатор му овозможува на корисникот да користи одлики и апликации на виртуелниот мобилен на неговиот компјутер, како тој да е вистинскиот мобилен уред.

Мобилниот симулатор овозможува тестирање на мрежни места и одредување колку истите добро работат на разни видови мобилни уреди. Добар симулатор брзо ја тестира мобилната содржина на повеќе прелистувачи и истовремено емулира неколку профили на уреди. Ова овозможува анализа на мобилната содржина во реално време, лоцирање грешки во кодот, прегледување приказ во околина што го симулира прелистувачот на мобилниот телефон и оптимизирање на страницата за перформанси.

Мобилните симулатори можат да се развиваат со употреба на програмски јазици како што се Java ,. NET и JavaScript .

Поврзано
--------

* Развој на мобилни апликации
* Симулација за општи информации за симулација
* Емулација заснована на веб
* Симулатор на движење - мобилен симулатор во светот на забавата

Наводи
------

1. 1 2  „Mobile Device Simulators". *Microsoft ASP.net: Downloads*. Microsoft Corporation. 2010. Посетено на 2 јануари 2011.
2. ↑  „Mobile Internet Testing Environment - Keynote". Архивирано од изворникот на 2014-04-27. Посетено на 2020-11-16.

Надворешни врски
----------------

* Симулатор на мобилен прелистувач на Nokia
**Народни приказни: драматизации** е книга со драматизирани македонски народни приказни од Шенка Колозова.

Технички податоци
-----------------

Книгата е објавена од издавачката куќа „Фос" од Скопје, во 1994 година. Таа е со димензии од 30 сантиметри и има 140 страници, вклучувајќи и црно-бели фотографии. Книгата е отпечатена во печатницата „Софија" во Богданци, а е каталогизирана во Народната и универзитетска библиотека „Климент Охридски" од Скопје, со меѓународна ознака ISBN 9989-667-00-4.

Содржина
--------

Во книгата се поместени следниве македонски народни приказни:

* Тројца браќа
* Мрзливата жена и метлата
* Магарешка кожа
* Правината и кривината
* Праина до краина.

Наводи
------

1. ↑  Шенка Колозова, *Народни приказни: драматизации*, Фос, Скопје, 1994.
2. ↑  Шенка Колозова, *Народни приказни: драматизации*, Фос, Скопје, 1994.
**Mosbolletjies/** mɒsbɒləki / е традиционална африканска или Кејп холандска слатка земичка  или леб традиционално изработени во областите за производство на вино од провинцијата Вестерн Кејп во Јужна Африка. Името е африканско и по потекло  е комбинација од mos (африканс за "stum" или неферментиран сок од грозје) и болдери (африкански за "топки" или "бухти"). Мобоблетите може да се сушат за да направат прескокнувања.Земичките обично се служат со чај или кафе.

Историја
--------

Земичката потекнува од бегалците од француски Huguenots кои се населиле во градот Франшхок во 1688 и вовеле лозарство во регионот. Мобоблетите обично биле направени за време на сезоната на производство на вино, кога неговата клучна состојка била лесно достапна.

Состав
------

Традиционално гроздот мора да остане од производство на вино кое се користи како средство за ублажување и се додава на тестото. Се додаваат зачини како што се анасон и мешаното тесто потоа се пече. Во современи времиња гроздов сок и квасец обично се користат наместо грозје.

Тестото од земичките се валани во топки и цврсто се пакува во подножје за подлога, давајќи доследна серија на испакнатини што некогаш печени прават поединечните парчиња лесно да се повлечат.

Поврзано
--------

* Список на африкански јадења
* Список на слатки пецива

Наводи
------
**Петко Јанчевски** ( 1913
 во Вратница, Тетовско — 21 октомври 1943

 во Тетовско) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно селско семејство. Завршил основно училиште, а подоцна работел како рудар во Радуша. Бил познат како правичен и смел човек. Уште во 1942 година започнал организирано да работи против окупаторот. Истата година интензивно соработувал со партизаните на Шар Планина. Тој контакт го одржувал сè до смртта. Од партиската организација во Вратница добил задача да се пробие во соседното село Одри, населено со Македонци и Албанци. Како резултат на неговата активност, селото станало партизанска база. Во првата провала на 21 октомври 1943 година, по разбивањето на Шарпланинскиот одред, бил затворен од бугарскиот фашистички окупатор и одведен на стрелање во партизанската база. Непосредно пред стрелањето, ги бодрел другарите да не потклекнуваат пред непријателот. Пред да падне смртно погоден извикал на цел глас: „*Да живее КПЈ и слободата!"*

Поврзано
--------

Партизани и селани стрелани после првата провала на Шарпланинскиот одред биле ѝ:

* Стефан Димовски
* Душан Крстевски
* Борис Николовски
* Веселин Илиевски
* Симче Настевски

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 71. На `|first=` му недостасува `|last=` (help)
**Немири** - збирка со песни во проза на Иво Андриќ од 1920 година.

Содржина
--------

Книгата се состои од три дела:

* „Немир од векот" (*Nemir od vijeka*)
* „Немир на денот" (*Nemir dana*)
* „Ридови" (*Bregovi*)

„Немир од векот" се состои од седум песни во проза (без наслов), посветени на Бога. Во „Немир на денот" има пет лирски текстови, насловени како: „Ноќ во возот" (*Noć u vozu*), „Над победите" (*Iznad pobjeda*), „Деца" (*Djeca*), „Погребна песна" (*Pogrebna pjesma*) и „Приказна од Јапонија" (*Priča iz Japana*). Во првиот текст се опишува патувањето на војниците со воз за време на Првата светска војна; вториот текст има антивоени пораки; третиот текст ги опишува страдањата на децата-сирачиња во август 1917 година; во четвртиот е опишана смртта на непознат крадец; во последната е дадена приказната за поетот Мори Ипо и 350-те учесници во заверата против јапонската царица. Најпосле, „Ридови" содржат 27 лирски текстови во проза (без наслов) во кои поетот обработува разни теми: ридовите, осаменоста, немирните соништа, душата, спомени од морето, итн.

Наводи
------

1. ↑  Иво Андрић, *Ex Ponto - Немири - Лирика*. Београд: Просвета, 1977, стр. 83-139.
**Муса Адем Демири** (албански: *Musa Demiri*; Србица, Кичевско, 25 август 1955

) е криминалец, екстремист и поранешен командант на паравоената ОНА во Македонија и според европски списоци - терорист.

Животопис
---------

Демири е роден на 25 август 1955 година во кичевското село Србица. За време на воениот конфликт во Македонија од 2001 година, тој како емигрант во Швајцарија, добива функција како командант и доаѓа во Македонија. Македонските власти по него имаат распишано потерница поради бомбашки напади. Меѓу другото, тој се товари и за поттикнување на активностите на ОНА со кој тој раководел самостојно во одделни сектори, но и по налог на претпоставените. Се товари и за вршење и присилна мобилизација на албанското население во редовите на ОНА.Тој се смета за терорист и е ставен на црната список на ЕУ од 16 јули 2001, додека подоцна е ставен и на македонската од 24 јули 2001. Демири е познат е по прекарот „*Алибаба*", а сопственик е на ресторанот „Алибаба" на патот за Стража, Кичево. Имено, ресторанот „Алибаба", како и хотелот „Лиридона" се главни свртилишта на лобито на албанската непријателска емиграција во Македонија.

Наводи
------

1. 1 2  „Европска црна листа". Архивирано од изворникот на 2011-02-17. Посетено на 2010-12-25.
2. ↑  „Ахмети, Велиу и Острени се гонат за геноцид и за воени злосторства". Дневник. Архивирано од изворникот на 2016-03-05. Посетено на 2010-12-25.
3. ↑  „македонска црна листа". Архивирано од изворникот на 2011-08-22. Посетено на 2010-12-25.
**Немилата случка кај Окс-Бау** (англиски: *The Ox-Bow Incident*) - американски филм од 1942 година, во режија на Влијам А. Велман, според истоимениот роман на Волтер Ван Тилбург Кларк. Главните улоги ги граат: Хенри Фонда, Дејна Ендрјус, Ентони Квин, Вилијам Ајт, Хери Морган, Хери Девенпорт, Френк Конрој итн. Во 1944 година, филмот бил номиниран за „Оскар" за најдобар филм, а поради неговата историска и културна важност, во 1998 година бил сочуван во Националниот регистер на филмови на САД.

Синопсис
--------

Двајца туѓинци навраќаат во мало место на Дивиот Запад. Тогаш пристигнува веста дека еден сточар е убиен и дека крадците ги украле неговите говеда. Жителите на местото веднаш организираат потера по виновниците, а само неколкумина повикуваат на разум и на законитост. Набргу, гонителите, предводени од мајорот Тетли (го игра Конрој) наоѓаат тројца мажи и ги обвинуваат за кражбата и за убиството. Обвинетите тврдат дека се невини, т.е. дека не знаат ништо за убиството и дека говедата ги купиле од убиениот човек. Меѓутоа, разјарената толпа нема милост кон нив и веднаш ги беси на едно дрво. Само неколкумина се спротивставуваат на обидот за бесење, меѓу кои и туѓинецот Гил Картер (го игра Фонда), но толпата лесно ги совладува. Тогаш, на местото пристигнува шерифот, кој соопштува дека човекот за кого се мислело дека е убиен, всушност е само ранет, но дека се пронајдени вистинските виновници. Тогаш, учесниците на потерата сфаќаат дека обесиле тројца невини луѓе, а мајорот Тетли извршува самоубиство во својот дом. Гил и неговиот другар го напуштаат местото и заминуваат да се погрижат за семејството на еден од обесените мажи.

Наводи
------

1. ↑  IMDb, The Ox-Bow Incident (1942)Awards (пристапено на 27.1.2020)
2. ↑  IMDb, The Ox-Bow Incident (1942) (пристапено на 27.1.2020)
**Петко Јончев Шалевски** (октомври 1924 во Крклино, Битолско — април 1945 во Сремски Карловци, Србија) — македонски партизан, учесник во НОБ.

Животопис
---------

Петко Јончев Шалевски е роден во октомври 1924 година, во селото Крклино. По занимање бил земјоделец. Кон НОБ се приклучил во септември 1944 година. Бил борец во 15-от корпус. Учествувал во борбите што се воделе на Сремскиот фронт. Загинал во април 1945 год, во Сремски Карловац.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
**Имплицирани овластувања** — во случајот на владата на САД, се овластувањата кои ги спроведува Конгресот, а кои не се експлицитно наведени во Уставот, но сепак се неопходни и соодветни кога станува збор за извршување на власта од страна на Конгресот. Кога Џорџ Вашингтон го известил Александар Хамилтон да ја одбрани уставноста на Првата банка на САД против аргументите на Томас Џеферсон, Џејмс Медисон и јавниот обвинител на САД Едмунд Рендолф, Хамилтон дал изјава која што станала класична за ненаведените овластувања. Хамилтон тврдел дека независните должности на владата го подразбирале правото на користење на соодветни средства со цел постигнување на одредени цели. Иако владата на САД била независна само за некои посебни прашања, било невозможно да се дефинираат овластувањата кои може да ги користи, поради тоа што било невозможно за уставотворците да ги предвидат сите идни проблеми. Хамилтон забележал дека „општата социјална клаузула" и „неопходната и соодветна клаузула" давале еластичност на уставот. Хамилтон успешно го истакнал своето тврдење пред Вашингтон, кој подоцна го потпишал неговиот предлог закон за Банката преточувајќи го во закон.

Подоцна, позајмувајќи го аргументот на Хамилтон, претседателот на Врховниот суд Џон Маршал се повикал на ненаведените овластувања на владата во пресудата во случајот *Мекулох против Мериленд*. Аргументот се користел со цел да се оправда негирањето на правото на сојузната држава да оданочува банкноти на Втората банка на САД, при прашањето за уставноста на Конгресот кој ја донел оваа одлука во 1816.

Забелешки и наводи
------------------

Ненаведени овластувања логично можат да се сметаат за овластувања, иако не се експлицитно наведени. Легитимноста на овие овластувања се црпи од клаузулата за „општа социјална помош" во преамбулата, „неопходната и соодветна клаузула" и „клаузулата за трговија" кои му дозволувале на конгресот да врши дејствија кои не се директно спомнати во уставот со цел добробит на нацијата.

1. ↑  Кои се однесувале на моќта на САД, против уставноста на Банката на САД, Томас Џеферсон.
2. ↑  За уставноста на Банката на САД, Александар Хамилтон.
**Менгченг** (кинески: 蒙城县, пинјин: *Méngchéng Xiàn*) — околија во покраината Анхуеј, Кина. Административно му припаѓа на градот Боџоу и се граничи со околијата Лисин. 

Важна стопанска гранка е месната индустрија, особено преработката на говедско месо. 

Околијата е позната како родно место на големиот филозоф Џуангѕе (Џуангце) од IV век п.н.е. и познатиот комичар Њу Ќуен, кој воедно бил и нејзин заменик-управник.

Надворешни врски
----------------

* Управа на округот Менгченг Архивирано на 21 август 2008 г.

  


|  |  |
| --- | --- |
| Stub icon | *Оваа статија за место покраината Анхуеј е никулец. Можете да помогнете со тоа што ќе ја проширите.** п
* р
* у
 |

Координати: 33°12′29″N 116°36′25″E﻿ / ﻿33.20806° СГШ; 116.60694° ИГД﻿ / 33.20806; 116.60694
***Невски проспект*** е уметничка слика - градски пејзаж, од Глеб Савинов (руски: *Глеб Александрович Савинов*) (1915-2000), руски сликар и уметнички педагог, член на Санктпетербуршкото друштво на ликовни уметници (пред 1992 година Ленинградски огранок на Сојузот на Уметниците на Руската Федерација), кој живеел и работел во Санкт Петербург (поранешен Ленинград), се смета како еден од водечките претставници на Ленинградската сликарска школа, најпознат по својот жанр и портретско сликарство. Ов го опишува животот на главната улица на Ленинград во летен ден во средината на 1980-тите.

Историја
--------

Оваа слика е продолжение на лирската серија на дела посветени на Ленинград, која уметникот ја започнал пред триесет години. Савинов како сликар секогаш привлекува не секојдневниот живот како таков, туку на покажување на проблемите на луѓето и предметите во нивното опкружување, со кои се дава посебно длабоко значење, колористичка и емотивна слика на целиот состав. Невскиот проспект отсекогаш биле чувствителен барометар на државата и општеството. Оваа слика точно и некои иронично покаже атмосфера на исчекување и живата толпа, која се специфични не само за овој дел од Невскиот Плоштад пред да се излезе на Плоштадот Палас, но исто така и за средината на 1980-тите во целина.

Во 1991 година *Невски проспект*била прикажана во самостојна изложба на Савинов во Ленинградското друштво на ликовни уметници. Во 1997 година, сликата се прикажува на уметничка изложба "Меморијата на Учителот", посветена на творештвото на ленинградските уметници, кои студирале во ликовно студио на Александар Осмеркин во Репиновиот институт за уметност.

Тоа е репродуцирана и опишана меѓу 350 уметнички дела од ленинградските уметници во книгата *Непознатиот социјалистички реализам: Ленинградското училиште*, објавен на руски и на англиски јазик во 2007 година.

Наводи
------

1. ↑  *Directory of members of the Leningrad branch of Union of Artists of Russian Federation.* Leningrad, Khudozhnik RSFSR, 1987. P.114.
2. ↑  *Sergei V. Ivanov. Unknown Socialist Realism. The Leningrad School.* Saint Petersburg, NP-Print Edition, 2007. P.9, 15, 16, 18-22, 24, 356, 360, 365, 367, 368, 370, 373, 385-389, 391-397, 399, 401-403, 405-407, 439, 445.
3. ↑  *Глеб Александрович Савинов. Выставка произведений. Каталог.* Л. Художник РСФСР, 1991. С.14, 39.
4. ↑  *Памяти учителя. Выставка петербургских художников — учеников мастерской А. А. Осмёркина.* Санкт Петербург, 1997. С.4, 5.
5. ↑  *Sergei V. Ivanov. Unknown Socialist Realism. The Leningrad School.* Saint Petersburg, NP-Print Edition, 2007. P.34.